runetrust/blame-folketinget-dk huggingface dataset:
Kaare Dybvad Bek (S), 2020-11-06:
Hvis der er nogle jurister, som har foretaget den vurdering, eller nogle jurister, som har foretaget den modsatte vurdering, så kan vi jo spare dem alle sammen for besværet med at gruble længere over det ved at sørge for, at loven er sådan, at det kan lade sig gøre.
Lars Barfoed (KF), 2013-04-02:
Vi har diskuteret frem og tilbage, hvordan mekanismerne så skal være i den konstruktion, der ligger i lovforslaget, og Det Konservative Folkeparti har tilsluttet sig, ligesom de fleste andre partier også har gjort det, den konstruktion, der ligger i det her lovforslag, og på den baggrund kan Det Konservative Folkeparti stemme for lovforslaget.
Ole Sohn (SF), 2007-01-25:
Regeringspartierne forlanger, at oppositionen skal forelægge et regeringsprogram før et folketingsvalg, og når man så spørger Venstres ordfører, om man kan få nogle bud på, hvad en langsigtet økonomisk plan er, er svaret: Nej, det kan man ikke diskutere før til efteråret.
Kim Edberg Andersen (DD), 2026-01-08:
I Danmarksdemokraterne kommer vi også til at bakke op om lovforslaget, og det skal også siges, at hvis der er nogen, der har lyst til at læse lovforslaget, skal de sætte noget tid af, for der er jo rigtig, rigtig mange ting i det; jeg tror, at det er lige knap 500 sider med spændende julelæsning til dem, som havde brug for det.
Peder Hvelplund (EL), 2019-04-26:
Men hvis vi kigger på selve tilsynsdelen, hvor det jo i dag er sådan, at Psykolognævnet kun fører tilsyn med autoriserede psykologer, kunne Venstre så være åbne over for at udvide Psykolognævnets beføjelser, sådan at man kunne føre tilsyn med alle psykologer, altså også dem uden autorisation og dem, der har fået frataget autorisation?
Line Barfod (EL), 2005-03-15:
Man kan selvfølgelig sige, at jurister kan glæde sig til alle de retssager, der kan komme efterfølgende, om, hvorvidt noget nu er i strid med forskellige internationale konventioner og grundloven, men jeg synes, det ville være bedre, hvis man lavede et ordentligt arbejde fra starten, så vi ikke var i tvivl om, at det, der bliver lavet, ikke er i strid med grundloven og internationale konventioner.
Charlotte Dyremose (KF), 2008-05-23:
Jeg synes, vi skal tilbage til den gamle model, hvor vi forsøger at finde hinanden ved forhandlingsbordet og så går samlet i Folketingssalen og dermed samlet kan vise undervisningsmiljøerne, at vi har en retning i den uddannelsespolitik, der føres herinde på Christiansborg.
Johs. Poulsen (RV), 2011-02-10:
De kunne jo i øvrigt fint tage afsæt i det forslag, som også hr. Flemming Møller Mortensen kom med, om, at man holder en eksperthøring om en række af de elementer, der ligger i det her lovforslag – det synes vi også det fortjener – og den kunne eventuelt suppleres med, at en række af de borgmestre og andre, som foreløbig har blandet sig i debatten og er kommet med nogle synspunkter, også ved en sådan høring fik lejlighed til at blive inddraget og få mulighed for at fremføre deres synspunkter.
Dan Jørgensen (S), 2020-04-29:
Men prøv at høre: Uanset hvordan man vender og drejer det, og jeg kan godt forstå, at man bruger det som en anledning til at stille det her spørgsmål, så kan vi vel blive enige om, at det er et øjebliksbillede nu, og vi kan vel blive enige om, at spørgeren nok ikke var kommet til mig i dag, hvis nu prisen havde været fordoblet – hvilket der også sagtens kunne have været et eksternt chok på markedet som havde gjort – og havde sagt: Undskyld, vi har skiftet holdning i forhold til Nordsøen, for nu kan vi lige pludselig se, at businesscasen er en anden på grund af det her øjebliksbillede.
Steffen Larsen (LA), 2025-04-03:
For så står du jo der, nej, undskyld, så står fru Zenia Stampe jo der – nu skal jeg passe på med fortalelserne igen her – på talerstolen og netop kommer med det, der bliver argumentet for den yderste højrefløj, altså netop ved at sige, at vi bare skal give alle kriminelle statsborgerskab.
Line Barfod (EL), 2008-10-22:
Det, at de oplever at skulle bruge de fleste af deres kræfter på at kæmpe imod et system, der mener, at de bare nasser, og at de lyver sig syge for at være væk fra arbejdsmarkedet så længe som muligt, gør dem mere syge, end hvis man faktisk respekterer dem som mennesker og samarbejder med dem om, hvad der kan gøres, for at de bliver raske og kan komme tilbage på arbejde.
Carina Christensen (KF), 2005-03-29:
Vi synes, det er godt, at der kommer en ensartet styring af ungdomsuddannelserne, ét myndighedsansvar, et fælles regelsæt og et ensartet økonomistyringssystem, for det giver dem gode muligheder for at samarbejde og udnytte nogle stordriftsfordele, hvis de vel at mærke selv ønsker det, og hvis der er et lokalt ønske om det.
Kirsten Brosbøl (S), 2005-11-09:
Det blev altså udtalt i forbindelse med tsunamikatastrofen, hvor der blev taget en stor del af de penge, som ligger i katastroferammen, og derfor lovede statsministeren altså på det her tidspunkt, at hvis der blev et behov senere på året, så ville statsministeren øge katastroferammen.
Sigurd Agersnap (SF), 2023-11-23:
Men altså, det, jeg sagde, var, at der, hvor man skal omstille sig – og det er jo inden for varmeproduktion, og det er inden for transportsektoren; det er der, hvor vi har den store omstilling fra fossile brændsler til el – mener vi det er fornuftigt med en ikke for høj elafgift.
Peter Kofod (DF), 2018-11-01:
Vi tror egentlig på, at når befolkningen i andre lande kan håndtere det her, jamen så er danskerne nok ikke så forskellige fra vores naboer sydpå, hvor man jo altså har en meget nem tilgængelighed af pebersprays; så på den måde tror jeg ikke vi skal være så bekymret.
Finn Sørensen (EL), 2016-02-11:
Ellers har jeg egentlig ikke nogen spørgsmål, andet end at hvis galt skal være og der skal privatiseres, så synes jeg, ordføreren har en rigtig god pointe i, at så er der andre ting end lige den snævre økonomi, vi skal kigge på, nemlig den sociale bæredygtighed, den miljømæssige bæredygtighed.
Peter Skaarup (DF), 2008-05-13:
Så skal jeg bare lige spørge hr. Simon Emil Ammitzbøll: Når Det Radikale Venstre siger, at man vil afvente den undersøgelse, betyder det så, hvis Rigsadvokaten siger, at det ikke nødvendigvis er sådan, at der er tilstrækkelige beviser mod Hizb-ut-Tahrir, at Det Radikale Venstre vil konkludere, at der så ikke kan rejses nogen sag, og at der så ikke skal rejses nogen sag ved domstolene?
Søren Søndergaard (EL), 2004-05-19:
Der vil jeg bare spørge, om hr. Skaarup ikke vil bekræfte, at der i toldunionsaftalen er en paragraf, som omhandler, at den bygger på, at menneskerettighederne bliver overholdt, og at hvis menneskerettighederne ikke bliver overholdt, så kan den opsiges, og at det sådan set ikke har noget at gøre med, om man har sympati for et land eller ikke sympati for et land, men et spørgsmål om, hvorvidt landet lever op til den aftale, der er indgået?
Anders Fogh Rasmussen (V), 2008-11-05:
Det, vi taler om nu, er jo, at vi har en mangel på arbejdskraft, som gør, at hvis vi anstrenger os lidt mere for at skaffe folk et tidligere jobtilbud, er der også en god chance for, at de kan bide sig fast på arbejdsmarkedet, og det er da tryghed.
Marie Krarup (DF), 2021-11-09:
I Dansk Folkeparti mener vi ikke, at det udgør et problem, at folk fra Norden eller vestlige lande og ikkemuslimske ikkevestlige lande får statsborgerskab i Danmark, bare det ikke er i et helt vanvittigt antal, men vi er meget nervøse for at give mange statsborgerskaber til personer med islamisk baggrund.
Søren Søndergaard (EL), 2024-12-18:
Vi kan tage den europæiske menneskerettighedskonvention, som beskytter os mod tortur og slaveri, sikrer os retten til personlig frihed og sikkerhed, retten til at tænke og tro frit, retten til at ytre os, retten til en retfærdig retssag, retten til familieliv og privatliv og retten til at være medlem af en forening – lutter gode ting, som vi bør sætte pris på.
Carina Christensen (KF), 2003-11-14:
Gjellerup, Socialdemokratiets finanspolitiske ordfører, og hun udtaler: »Vi er ikke ude på at afvikle hele tilskuddet til hjemmeservice her i år 2002. Men jeg tror, at vi skal starte på en afvikling næste år, for vi mener, det er vigtigt at varsle i god tid, at tilskuddet skal ned, så servicevirksomhederne og forbrugerne kan nå at indrette sig på nye tider og på, at tilskuddet måske helt falder bort i de kommende år.«
Pernille Vermund (NB), 2020-06-18:
Og nu er det ikke, fordi jeg siger, at de folketingsmedlemmer herinde, som er blevet spurgt, er de klogeste i hele verden, men hvis man ikke som medlem af Folketinget kan gennemskue det, er der jo selvfølgelig også en udfordring, i forhold til om befolkningen kan gennemskue det.
Kim Valentin (V), 2025-01-30:
Så det er jo en relativt bred gruppe, man her taler om, og derfor synes jeg også, det er vigtigt, at man får analyseret det helt til bunds, og jeg lytter mig også til, at ministeren siger, at det arbejde sætter vi nu i gang, og at vi er færdige med det så hurtigt som muligt, sandsynligvis i 2025.
Simon Emil Ammitzbøll (LA), 2015-04-21:
Sagt på en anden måde: Vi synes faktisk, det er en relevant problemstilling, som Socialistisk Folkeparti har taget op med det her beslutningsforslag, og vi vil også meget gerne indgå i et konstruktivt forløb med hensyn til det, men vi mener, det er den forkerte måde, man i hvert fald sådan rent teknisk går ind i det på, og derfor kan vi ikke stemme for det foreliggende beslutningsforslag.
Peter Kofod Poulsen (DF), 2018-04-19:
Hvis man kigger tilbage og i et længere perspektiv går 20 år tilbage og ser på, hvornår indbruddene er foregået, hvor mange indbrud der er pr. år, ser man, at i det år, hvor man indlemmer en stribe østeuropæiske lande i EU, eksploderer antallet af indbrud.
Margrete Auken (SF), 1999-05-18:
Jeg synes, det er et kæmpefremskridt, at vi har fået høringer, og jeg er glad for, at det er noget, man styrker og gerne vil have skal foregå i åbenhed, så også folk uden for Folketinget kan følge med i en vigtig del af lovgivningsprocessen, nemlig høringerne.
Zenia Stampe (RV), 2021-12-21:
Så vil jeg bare spørge hypotetisk: Hvis vi så tager for givet, at Inger Støjberg brød loven med forsæt, altså at hun rent faktisk vidste, at her bryder jeg loven, hvilken holdning har hr. Kristian Thulesen Dahl så til det – hvis altså det var med forsæt?
Line Barfod (EL), 2005-05-19:
F.eks. på Nørrebro, hvor jeg selv bor, kunne jeg sagtens forestille mig, at vi kunne have op til flere lokalråd, der kunne styrke det lokale arbejde, ligesom vi i øjeblikket har hele to forskellige kvarterløftprojekter, som er med til at styrke forskellige dele af Nørrebro/Nordvest.
Lars Kramer Mikkelsen (S), 2004-01-13:
Nu nåede fru Hanne Severinsen faktisk at komme ind på det her til sidst, for jeg synes jo, at der er grundlag for at sige, at demokrati og menneskerettigheder er noget, som vi i den danske delegation ofte - i næsten de 90 pct. af sagerne i hvert fald - har en fornemmelse af er noget, som vi kan være enige om at arbejde for, specielt uden for Danmarks grænser.
Marcus Knuth (V), 2015-11-18:
Det drejer sig bl.a. om muligheden for at fravige planloven, gøre brug af offentlig ejendom til asylindkvartering, muligheden for at suspendere domstolsprøvelse inden for 3 gange 24 timer – det ser jeg frem til nogle spændende spørgsmål om – og en række andre hjemler, som skal gøre det nemmere for de danske myndigheder at håndtere et øget pres i god ro og orden.
Flemming Møller Mortensen (S), 2018-03-15:
Vi kunne jo med en national handlingsplan på det her område prøve at samle alle parter og ikke bevæge os væk fra hinanden, men tage det ansvar, der er givet os 179 her i Folketingssalen, og være med til at understøtte alle de mange stemmer, der har forstået, hvor alvorligt det står til i Danmark, og at bomben sprænger hver eneste dag, hvor 40 unge begynder at ryge.
Theresa Berg Andersen (SF), 2023-02-23:
Det er vigtigt for mig at pointere, at det her ikke må blive startskuddet til, at kommunerne sender de allermest sårbare og udsatte mennesker uden bolig ud på campingpladser for efterfølgende at vinge af, at nu har man fundet en bolig til de borgere, som egentlig ikke har råd til at bo anderledes.
Morten Østergaard (RV), 2005-03-16:
Nu hvor forsvarsministeren har fået anledning til at udtale sig i sagen, synes jeg da stadig væk, det kunne være relevant at få at vide, om forsvarsministeren ikke i det mindste ville medgive, at det her var en utilsigtet konsekvens af den udlændingelovgivning, som regeringen har indført.
Maria Durhuus (S), 2025-04-11:
Derudover støtter Socialdemokratiet, at der stilles krav til sproget, så forbrugeren kan modtage nødvendige oplysninger på dansk, og med dette forslag skaber vi derfor bedre balance mellem den digitale virkelighed og det høje forbrugerbeskyttelsesniveau, som vi ønsker i både Danmark og EU.
Kristian Thulesen Dahl (DF), 2000-11-21:
Endelig skal jeg sige, at vi vil selvfølgelig også formelt tage stilling til Nicetraktaten, når den foreligger, men jeg kan da lige så godt ærligt sige, at jeg ikke med det, der ligger nu, hvis det er det, der ser ud til at skulle tegne skitsen af indholdet, kan forestille mig, at vi vil kunne anbefale et ja til Nicetraktaten. Tværtimod vil vi slå til lyd for, hvis der er de vidtrækkende konsekvenser af Nicetraktaten, som vi ser nu, der sandsynligvis vil komme, at der kommer en folkeafstemning, hvor det er befolkningen, der afgør, om Danmark skal gå med til f.eks. 50 nye flertalsområder ud af 70, hvor der i dag er enstemmighed.
Marcus Knuth (KF), 2020-12-17:
Og det er jo derfor, vi siger, at hvis det er sådan, at man slet ikke kan få dansk statsborgerskab med en fængselsdom, jamen så er der i hvert fald nogle, der ikke havner i den situation, at de først får det og derefter begår narkokriminalitet og så skal have det taget fra sig igen.
Line Barfod (EL), 2005-11-24:
DSI, De Samvirkende Invalideorganisationer, holdt en stor konference i går om retssikkerhed på det sociale område, hvor det var et stort tema, at det i kommunerne er økonomien, der styrer frem for juraen, og det, der blev sagt meget klart, var, at økonomien er det, der er afgørende, selv om det er i modstrid med juraen.
Kathrine Olldag (RV), 2019-11-26:
Til sidst vil jeg også blot sige, at noget af det, der naturligvis også glæder os meget, er det, der jo allerede er i det lovforslag, som blev fremsat som det allerførste i denne periode, nemlig L 1, hvor vi netop talte om sanktioner i forhold til noget af den snyd, vi havde oplevet under valgkampen med visse partier, der forsøgte at komme ind på en lidt for kreativ måde.
Merete Riisager (LA), 2017-02-21:
Jeg er optaget af, at de rektorer, som står med de udfordringer, ikke står alene, men at vi har en åben dialog og debat om, hvad de har brug for, hvad det er for nogle problemer, de står med, og at vi ikke bare udskammer dem, der gør opmærksom på problemerne, men forsøger at løse dem sammen med dem.
Rikke Hvilshøj (V), 2006-04-26:
Vi skal selvfølgelig sørge for, at de, der får asyl, også er dem, der er berettiget til asyl, at vores asylsystem ikke bliver fyldt op med alt for mange, som ikke er berettiget til asyl og sådan set, kan man sige, tager tid og indirekte også er med til at forlænge sagsbehandlingstiden for dem, der helt retmæssigt har behov for beskyttelse.
Karen Hækkerup (S), 2012-08-20:
De ændringer, der er i forhold til økonomien over et livstidsperspektiv, synes jeg godt vi kan stå på mål for, og hvis man igen tager eksemplet i forhold til overførslerne, så vil en dagpengemodtager i stedet for at få 56.500 kr. mere om året – hvilket er tallet, hvis man fortsat bruger den udregningsmodel, man anvender i dag, og hvis forudsætningerne ville holde – om 10 år få 43.500 kr. mere.
Anne Grete Holmsgaard (SF), 2004-05-06:
Biogas, vind osv. har været diskuteret, men det andet har faktisk ikke været diskuteret, og jeg synes, det er synd at låse sig fast på det her område, for der ligger nogle store potentialer ikke alene energimæssigt, men også erhvervsmæssigt, som vi synes at vi har en stor interesse i at få udnyttet.
Lars Kramer Mikkelsen (S), 2003-04-25:
Jeg vil godt sige, at jeg er ret sikker på, at hvis man lavede en statistik over de sager, der er gennemgået, så ville man også opleve de sager, hvor Socialdemokraterne har stemt imod i Indfødsretsudvalget, at der skulle gives dansk indfødsret, f.eks. hvis det var unge mennesker, som ikke havde vist vilje til at blive integreret.
Marcus Knuth (KF), 2021-10-13:
Da EU-dommen faldt, mener jeg at huske, at ministeren sagde, at det her er meget kompleks jura, og at vi er nødt til at se på, præcis hvad vi gør, inden vi træffer en beslutning, og så træffer man en så simpel beslutning uden overhovedet at drøfte, hvad der har været af andre muligheder, med Folketingets partier.
Preben Bang Henriksen (V), 2024-05-07:
Der er vel sådan to udgangspunkter, altså at enten er alt o.k., som det er i dag, og så skal der jo ikke ske mere, eller også det svar, som forslagsstillerne sandsynligvis håber på, nemlig at EU ikke overholder tiltrædelsesloven, og at domstolsafgørelserne ikke ligger inden for de rammer, som vi har herhjemme.
Bjarne Laustsen (S), 2010-11-11:
Vi tager gerne skylden for, at vi har opbygget et velfærdssamfund, at vi har fået folk, der ingen uddannelse havde, til at få en uddannelse og skaffe sig arbejde, så vi kunne opbygge det her samfund, som også de borgerlige partier, som ministeren nævner, har nydt godt af gennem tiden.
Keld Albrechtsen (EL), 2004-03-25:
Derfor er det en overraskende debat, når jeg i dag må erklære mig enig med partier, som vi ellers i konkret handling har haft for nu at sige det mildt meget vanskeligt ved at få op af stolene, når vi har haft konkrete sager med konkrete stoffer, i, at vi ikke kan fravige forsigtighedsprincippet.
Per Clausen (EL), 2013-05-17:
For kernen er jo, at da vi i sin tid fik gennemført forbuddet mod Bisfenol A i produkter til 0-3-årige, var det sådan set på baggrund af en undersøgelse, der dokumenterede, at der var problemer, hvis der var gravide, der indtog de her stoffer, fordi det fik nogle meget negative konsekvenser for deres børn.
Finn Sørensen (EL), 2017-03-29:
Da der nu ligger et mæglingsforslag, som indeholder muligheden for at optjene overenskomstaftalte seniordage, mener spørgeren, at det er nødvendigt, at det meget hurtigt bliver afklaret, hvilke konsekvenser afholdelse af sådanne seniorfridage kan have for optjening af efterlønspræmie.
Inger Støjberg (DD), 2023-10-05:
For jeg må sige, at jeg simpelt hen er meget, meget forvirret over, hvad det er, der foregår, når landets udenrigsminister jo på en eller anden måde tilsyneladende har gjort en meget, meget stor personlig indsats for at få rejst nogle vindmøller ud for Ringkøbing Fjord.
Søren Søndergaard (EL), 2015-11-12:
I forhold til hele den diskussion, vi har haft nu, og især i de seneste indlæg: Ville det ikke have været bedre for debatten, hvis vi havde taget de forskellige retsakter for sig i stedet for at bunke det sammen, sådan at folk, der er meget interesserede i Europol og synes, at det skal vi absolut tilvælge, så også bliver nødt til at tilvælge noget, som de enten ikke har taget stilling til eller ikke synes om?
Ebbe Kalnæs (CD), 2000-03-22:
Og når vi taler om, at vi gerne vil have noget på skibe, selv om det er et lille land, jamen så må vi altså gøre noget ved det, så må vi rent faktisk satse på området, så må vi sige, at det er en miljøinvestering, og så må vi gå ind og gøre det, der skal gøres, ellers bliver det bare snak.
Peter Kofod (DF), 2019-03-28:
Det vil jeg egentlig afholde mig fra, men jeg vil gerne nå at sende en opfordring, og det er til folk, der eventuelt måtte sidde derude og følge den her debat, og det er, at hvis man ved noget, skal man selvfølgelig henvende sig, netop fordi den her type sager ikke forældes.
Søren Kolstrup (EL), 1999-04-28:
Enhedslisten vil gerne medvirke til finansieringen heraf, og jeg synes, det er påfaldende at konstatere, at for meget små stigninger i benzinpriserne, omkring 25-50 øre, kan man både skaffe bedre tog til tiden og sikre massivt lavere billetpriser, men det forudsætter jo, at hver eneste øre, man opkræver i stigende benzinpriser, bruges til et løft for den kollektive trafik.
Karsten Lauritzen (V), 2012-04-18:
Som jeg har forstået det, justitsministeren har sagt til dagspressen, er det alene skriftligt materiale, og det er jo i sig selv absurd, at man har lavet en aftale, hvor man skal undersøge, hvad der er slettet og af hvem, når det, man skal undersøge, jo er makuleret, er forsvundet.
Per Clausen (EL), 2008-11-25:
man kan f.eks. i Børsen i dag læse dommen over resultatet af det, man har gjort - med ingenting at gøre, for jeg har kun hørt enkelte personer med tilknytning til Saxo Bank og en af de tænketanke, som hr. Jacob Jensen undertiden lytter til, fremføre det synspunkt, at det skulle være rigtigt.
Keld Albrechtsen (EL), 1999-04-09:
Så vil jeg blot med hensyn til spørgsmålet om Parlamentet sige, at Enhedslisten ikke på nogen tænkelig måde ønsker at styrke EU-Parlamentet, og vi frygter, at denne her debat af føderalisterne, af unionstilhængerne, af CD f.eks. misbruges til at forsøge på at give EU-Parlamentet yderligere beføjelser, som yderligere vil trække det hele i føderalistisk retning.
Astrid Krag (S), 2012-10-24:
Jeg vil bare sige om den konkrete debat, der er i aviserne med jævne mellemrum, og den konkrete utilfredshed hos smertelægerne, som jeg ikke ved om fru Sophie Løhde står her på vegne af, men i hvert fald omtaler hun dem i dag, at jeg hæfter mig ved, at hverken Dansk Selskab for Almen Medicin eller de praktiserende lægers organisation har indsendt et høringssvar.
Mogens Lykketoft (S), 1998-06-23:
Det har været afgørende for landsstyret i forhandlingerne, og det forstår jeg godt, at summen af de greb, vi gjorde om eftergivelse, indefrysning, rentefastsættelse og afdragsperiode - det er jo de parametre og frihedsgrader, vi har haft at operere med - sikrede en bæredygtighed for det færøske samfund både i medgang og modgang.
Marianne Jelved (RV), 2011-10-06:
Vi har talt om de her temaer i så mange år, og jeg tror faktisk, at vi partierne imellem har talt os mere ind på hinanden, end vi har talt os fra hinanden, og derfor synes jeg også, det er oplagt, at man vil kunne skabe noget, der er bredt funderet, langsigtet og holdbart.
Elisabeth Arnold (RV), 2003-10-21:
Det er jeg stadig væk ikke overbevist om at der er, men når jeg læser redegørelsen, så vil jeg i hvert fald love ministeren så meget, at jeg vil have en god vilje, jeg vil bevare det optimistiske sind, og så vil jeg vente til næste år med at komme med mine erfaringer om, hvordan det så gik, efter jeg vendte tilbage til Nordisk Råd.
Mette Abildgaard (KF), 2024-04-04:
Hvis man besluttede at fjerne de her principper, ville jeg som politiker stadig væk have et ønske om at vide, om den implementering, vi var i gang med at lave, var en overimplementering, på hvilken baggrund den var blevet besluttet, og hvilke fordele der talte for det, så jeg kunne tage aktiv stilling til, om jeg ville bakke op om det.
Karin Nødgaard (DF), 2019-02-26:
Men jeg ved jo, at ordføreren også er handicapordfører, og der kunne f.eks. godt være en handicappet mor, som egentlig har en meget ringe forældreevne, men er bare det, at der er en kontakt til barnet hele vejen igennem livet, ikke noget, man skal vægte meget, meget tungt?
Lisbeth Bech Poulsen (SF), 2017-01-10:
For det er jo fuldstændig ligegyldigt, om man er fra Liberal Alliance, Enhedslisten, Venstre eller SF, eller hvad man er, for vi kan være nok så uenige om, hvad skatteprocenten skal være, hvad skattesatsen skal være, om der skal gives skattelettelser eller bruges flere penge på velfærd, men vi er alle sammen afhængige af, at folk har en grundlæggende tillid til, at systemet fungerer, specielt i et samfund, der er så skattefinansieret, som vores er. Derfor er vi alle sammen afhængige af, at vi kan få løftet den her opgave.
Helge Adam Møller (KF), 2002-04-09:
Men jeg er ikke enig, for hvis man fører det synspunkt ud i dets yderste konsekvens - også ud over de områder, jeg allerede har nævnt i straffeloven som den såkaldte racismeparagraf, majestætsfornærmelse eksempelvis, som jo er forbudt og strafbart - så var det altså tilladt for enhver dansker at stille sig op i fjernsynet og sige, hvad han eller hun ville om dette eller andre landes statsoverhoveder.